സൗദി നാഷണല് ഹോസ്പിറ്റലിലെ നവീകരിച്ച അത്യാഹിതവിഭാഗം ഉദ്ഘാടനം ചെയ്തു മക്ക: അബീര് മെഡിക്കല് ഗ്രൂപ്പിന് കീഴില് മക്കയില് പ്രവര്ത്തിക്കുന്ന സൗദി നാഷണല് ഹോസ്പിറ്റലിലെ നവീകരിച്ച അത്യാഹിതവിഭാഗം പ്രവര്ത്തന സജ്ജമായി. ഗ്രൂപ്പ് വൈസ് പ്രസിഡന്റ് ഡോ. ജെംഷിത് അഹമ്മദ് ഉദ്ഘാടനം നിര്വഹിച്ചു. സമൂഹത്തിന്റെ ആരോഗ്യപരമായ മുന്നേറ്റത്തിന് അത്യാഹിത വിഭാഗം വഹിക്കുന്ന വിലയേറിയ പങ്കിനെക്കുറിച്ചും അബീര് ഗ്രൂപ്പിന് കീഴിലുള്ള സ്ഥാപനങ്ങളില് അത്യാഹിത വിഭാഗങ്ങള് ആധുനിക വത്കരിക്കാന് നടക്കുന്ന പദ്ധതികളെ കുറിച്ചും അദ്ദേഹം സംസാരിച്ചു. ഗ്രൂപ്പ് എക്സിക്യൂട്ടീവ് ഡയറക്റ്ററും ഹോസ്പിറ്റല് ഡയറക്ടറുമായ ഡോ. അഹമ്മദ് ആലുങ്ങല് സ്ഥാപനത്തിന്റെ സാങ്കേതിക ഉന്നമനത്തിന്നായി നടപ്പില് വരുത്തിക്കൊണ്ടിരിക്കുന്ന പദ്ധതികള് വിശദീകരിച്ചു. ഡോ. ഫഹീം റഹ്മാന് ഡെപ്യൂട്ടി ഹോസ്പിറ്റല് ഡയറക്ടര്, ഡോ. തലാല് ഇക്രം മെഡിക്കല് ഡയറക്ടര്, ഹസ്സന് അല് ഗാംരി അഡ്മിനിസ്ട്രേഷന് മാനേജര് തുടങ്ങിയവര് സംസാരിച്ചു.മുസ്തഫ കെ.ടി. പെരുവള്ളൂര്